Von Hertzen Brothers

Von Hertzen Brothers on suomalainen kolmen veljeksen muodostama klassista, progressiivissävytteistä ja eeppistä rockia soittava yhtye. Yhtyeen jäsenet ovat soittaneet monissa tunnetuissa suomalaisissa rock-yhtyeissä. Kitaristi-laulaja Kie von Hertzen on soittanut Don Huonoissa, laulaja-kitaristi Mikko von Hertzen Egotripissä ja Lemonatorissa sekä basisti-laulaja Jonne von Hertzen Jonna Tervomaan yhtyeessä. Kevääseen 2016 saakka yhtyeen vakituiseen kokoonpanoon kuuluivat rumpali Mikko Kaakkuriniemi ja kosketinsoittaja Juha Kuoppala. Syksyllä 2017 ilmestyneellä albumilla soittaa rumpali Sami Kuoppamäki.

Veljesten isä Hasse von Hertzen soitti kitaraa The Roosters -yhtyeessä ja setä Lasse von Hertzen oli mukana Cumulus-yhtyeessä.

 Historia 
Von Hertzen Brothers julkaisi ensimmäisen levynsä Experience vuonna 2001. Keväällä 2006 julkaistiin toinen albumi Approach, jolla Sami Kuoppamäki soittaa rumpuja. Se voitti Emman vuoden 2006 parhaana rock-albumina ja on myynyt kultaa.Arkisto  Emma-gaala. Viitattu 8.6.2008.Kultalevyhaku  Suomen ääni- ja kuvatallennetuottajat. Viitattu 8.6.2008. Albumin hiteiksi nousivat kappaleet ”Let Thy Will Be Done”, ”Kiss a Wish” ja ”Disciple of the Sun”. 14. toukokuuta 2008 yhtye julkaisi kolmannen levynsä Love Remains the Same. Levyn nauhoitusta oli mahdollista seurata yhtyeen pitämästä englanninkielisestä studiopäiväkirjasta. Albumi meni ilmestyttyään Suomen albumilistan ensimmäiselle sijalle  ja myi myöhemmin kultaa. 

Keväällä 2011, kolmen vuoden tauon jälkeen julkaistu, yhdessä Pepe Deluxéssa soittavan "James Spectrumin" kanssa työstetty Stars Aligned oli julkaisuviikollaan listaykkönen ja myi kultaaArkistoEmma-gaala. Viitattu 8.6.2008. . Albumi oli ensimmäinen kansainvälisille markkinoille tosissaan suunnattu julkaisu, ja yhtye kiersi albumin tiimoilta Itä-Eurooppaa ja Skandinaviaa Pain Of Salvationin ja Opethin kaltaisten yhtyeiden kanssa ja vieraili Englannissa useaan otteeseen. Merkittäviä lämmittelyesiintymisiä olivat muun muassa Foo Fightersin kanssa Helsingin Kalasatamassa ja 30 Seconds To Marsin kanssa Tallinnan Laulumäellä. Kesällä 2011 Helsingin juhlaviikoilla von Hertzen Brothers myös yhdessä Rubik-yhtyeen kanssa sovitti ja esitti omat tulkintansa 12 Queenin kappaleesta Huvilateltan "A Night At The Huvila"-päätöskonsertissa.  

2013 yhtye julkaisi Nine Lives -albumin. Yhtyeen levynjulkaisukeikka oli (ensimmäisenä laatuaan Suomessa) mahdollista streamata suoraan Youtubesta reaaliajassa. Levy nousi julkaisuviikollaan albumilistan toiseksi. Albumin kannessa on maalaus, jossa on yhdeksän tiikerin päätä. Teos on taiteilija Samuli Heimosen käsialaa. Von Hertzenin veljekset nimettiin albumin teemaan liittyen Korkeasaaren kaikkien aikojen ensimmäisiksi suojeluprojektikummeiksi. Yhtye nousi julkaisulla Britannian rockalbumilistan sijalle 31. Levy oli ehdolla Classic Rock Magazinen "Album Of The Year" -sarjassa, ja levyn ensimmäinen single "Flowers And Rust" voitti Progressive Music Awardseissa  "Anthem Of The Year" -palkinnon. Singlet "Insomniac" ja "Coming Home" saivat soittoa brittiläisillä radioasemilla, ja syksyllä von Hertzen Brothers kiersi Suomen ohella Englannissa.

Kierrettyään Suomessa ja Britanniassa vuoden 2013 ja alkuvuoden 2014, veljekset aloittivat uuden materiaalin kirjoittamisen. Heidän palattuaan Japanista toukokuussa 2014 varmistui, että tulevan kuudennen levyn tuottaisi ja äänittäisi GGGarth (Garth Richardson) Vancouverissa Kanadassa. GGGarth lensi Suomeen elokuussa 2014 tekemään yhtyeen kanssa esituotantoa. Itse äänitykset alkoivat Vancouverissa The Farm Studioilla 1. syyskuuta 2014. Yhtye vietti kaksi kuukautta studiossa GGGarthin ja hänen luottoäänittäjänsä Ben Kaplanin kanssa, ja sen jälkeen levyn miksasi The Warehouse Studioilla Juno-palkittu Randy Staub.  New Day Rising -nimisen albumin masteroi Ted Jensen New Yorkissa, Sterling Soundilla, ja sen julkaisevat maailmanlaajuisesti Universal Records ja Spinefarm Records maaliskuussa 2015.

Yhtye jäi loppukesästä 2016 ”määrittelemättömälle tauolle”, mutta palasi keikkalavoille syksyllä 2017. Heillä on myös uusi levy-yhtiö, hollantilainen Mascot Label Group ja manageri, brittiläinen 7PM management -toimisto. 23. syyskuuta julkaistiin single "The Arsonist" ja War Is Over -albumi 3. marraskuuta 2017.  

Yhtyeen 20-vuotisjuhlakiertue käynnistyi Lahden Finlandia-klubilta perjantaina 29. lokakuuta 2021.

Maaliskuussa 2022 yhtye julkaisi uutta musiikkia tauon jälkeen. Singlejulkaisu ”All of a Sudden, You're Gone” esitettiin yhtyeen 20-vuotisjuhlakiertueella. Nykymuodista poiketen levy on pituudeltaan tupla-LP. Veljesten Mikko, Kie ja Jonne von Hertzenin lisäksi kokoonpanossa soittavat Sami Kuoppamäki (rummut) ja Robert Engstrand (koskettimet). Levy kantaa nimeä Red Alert in the Blue Forest. Levyn julkaisun jälkeen yhtye lähtee kiertueelle Suomeen sekä myöhemmin Britanniaan ja Hollantiin.

Yhtyeeseen liittyi vuonna 2024 uudeksi jäseneksi Markus Pajakkala. 

 Jäsenet 
 Jonne von Hertzen – basso, laulu
 Kie von Hertzen – kitarat, laulu
 Mikko von Hertzen – laulu, kitarat
 Sami Kuoppamäki – rummut, lyömäsoittimet
 Markus Pajakkala - koskettimet, puhaltimet, lyömäsoittimet

 Entiset jäsenet 
 Mikko Kaakkuriniemi – rummut
 Juha Kuoppala – koskettimet, piano
 Robert Engstrand – kosketinsoittimet

 Diskografia 

pienoiskuva|Von Hertzen Brothers Roskilde Festivaaleilla vuonna 2008.

 Studioalbumit 










 Katso myös 
 Luettelo Von Hertzen Brothersin kappaleista

 Lähteet 

 Aiheesta muualla 

 Von Hertzen Brothersin sivusto
 Backstage Rock Shop - Von Hertzen Brothersin virallinen kauppa (levyt ja fanituotteet)

 Von Hertzen Brothersin twitter
 Von Hertzen Brothers levy-yhtiö Dynasty Recordingsin sivustolla  
 Von Hertzen Brothers Ylen Elävässä arkistossa

Luokka:Suomalaiset progressiivisen rockin yhtyeet